पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की ऑनलाइन समीक्षा बैठक में विधायक भारत भूषण बत्रा ने कहा कि निजी अस्पतालों में बेड, वेंटिलेटर और ऑक्सीजन की क्या स्थिति है। इस सब पर भी प्रतिदिन जानकारी सार्वजनिक होनी चाहिए। पीजीआई रोहतक मैं भी बेड और वेंटिलेटर ऑक्सीजन की क्या स्थिति है इसकी जानकारी जनप्रतिनिधियों को होनी चाहिए।
वैसे तो पोर्टल पर रोजाना खाली बेड दिखाता है जब अधिकारियों को फोन करो तो वे एक भी बेड तो दिलवा नहीं पाते हैं। यह स्थिति ठीक नहीं है। आपदा के इस समय में पारदर्शिता बहुत जरूरी है। साथ ही क्षेत्रीय प्रतिनिधि पार्षदों को भी प्रशासन अपने साथ जोड़े। शुक्रवार शाम को सांसद डॉ. अरविंद शर्मा, विधायक भारत भूषण बतरा, मेयर मनमोहन गोयल, डीसी कैप्टन मनोज कुमार, सीएमओ डॉ. अनिल बिरला सहित कई अधिकारियों ने हिस्सा लिया और कोरोना महामारी को रोकने के लिए अपने-अपने सुझाव दिए।
सीटी स्कैन व डायग्नोस्टिक के रेट तुरंत तय करें
विधायक बत्रा ने पार्षदों के माध्यम से हर वार्ड में युद्ध स्तर पर सेनिटाइजेशन का कार्य करने का सुझाव भी दिया। अब तक सीटी स्कैन और डायग्नोस्टिक्स के जो रेट चल रहे हैं, वह ज्यादा है। आम आदमी को राहत मिले, इसके लिए प्रशासन तुरंत नई रेट लिस्ट जारी करें। मेयर मनमोहन गोयल ने कहा कि गांव पर भी ध्यान देने की जरूरत है। फोन सुनने के लिए जिला प्रशासन ने दो अधिकारियों की तैनाती कर दी है।
वैक्सीनेशन पर भी प्रशासन से स्पष्टीकरण मांगते हुए बत्रा ने कहा कि ऐसी बहुत सी शिकायत आ रही है कि जिन्हें कोवैक्सीन लगी उन्हें दूसरी डोज के लिए को वैक्सीन उपलब्ध नहीं हो रही है। ऐसा ही कोवैक्सीन के मामले में भी सुनने को मिल रहा है! प्रशासन सुनिश्चित करें कि इस महामारी से लड़ने के लिए एकमात्र उपाय वैक्सीन का लाभ ज्यादा से ज्यादा शहरवासियों को मिले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn